बिशुनपुरा(गढ़वा) : राजकीय मध्य विद्यालय के मैदान में दो दिवसीय प्रखंड स्तरीय मुख्यमंत्री आमंत्रण कप फुटबॉल प्रतियोगिता का उद्घाटन प्रखंड विकास पदाधिकारी हुलाश महतो एवं थाना प्रभारी करुणा शंकर दुबे ने फीता काटकर प्रतियोगिता की शुरुआत किया। इस प्रखंड स्तरीय प्रतियोगिता में नगर उंटारी, रमना, धुरकी, सगमा की टीम भाग ले रही है।जिसमे प्रथम मैच नगर उंटारी बनाम रमना के बीच खेला गया। जिसमे नगर उंटारी की टीम ने रमना टीम को 4-1 से पराजित किया। इस मौके पर बिडिओ हुलास महतो ने कहा कि मुख्यमंत्री द्वारा प्रखंड अस्तरीय फुटबॉल मैच का आयोजन बहुत ही प्रशंसनीय है। कहा कि पूरे राज्य में इस तरह की प्रखंड स्तरीय प्रतियोगिता से ग्रामीण क्षेत्र के खिलाड़ी बेहतर प्रदर्शन कर जिला व राज्य स्तर पर अपना परचम लहराएंगे। खिलाड़ियों को बेहतर से बेहतर सुविधा देने के लिए झारखंड सरकार प्रतिबद्ध है। वही थाना प्रभारी करुणा शंकर दुबे ने कहा कि प्रखंड स्तर पर ऐसा खेल खेलने से गांव के खिलाड़ियों की छुपी हुई प्रतिभा निखरती है। मौके पर उप्रमुख रामसहाय राम, अमहर खास मुखिया संजू देवी, क्लस्टर प्रभारी प्रभात तिवारी, रेफरी प्रभारी अभय जी, अरविन्द प्रताप देव, आशु शर्मा, प्रखंड कलस्टर प्रभारी हरिनंद पाण्डे सहित काफी संख्या में दर्शक मौजूद थे।